
Rīgā, 11.08.2026.

Skaidrojums Nr.1
[bookmark: _Hlk233989004]par atklātā konkursa “Biķernieku kompleksās sporta bāzes auto sacīkšu trases posma atjaunošana” 
(Id.Nr. CSDD 2026/44) nolikumu


VAS “Ceļu satiksmes drošības direkcija” (turpmāk – CSDD) iepirkuma komisija ir sagatavojusi skaidrojumu par atklātā konkursa “Biķernieku kompleksās sporta bāzes auto sacīkšu trases posma atjaunošana” (Id.Nr. CSDD 2026/44) (turpmāk – Iepirkums) nolikumu un paskaidro:

	Nr.
	Jautājums (citējot)
	Komisijas atbilde/skaidrojums

	1.
	Specifikāciju papildinājumos p.4.2.9 (Paneļu žoga izbūve) paredzēts papildināt darbus ar pozīciju “Divviru vārtu uzstādīšana 1.5m x 6.0m – kompl.” Kurā no kārtām jāiekļauj šie darbi?
	Komisija informē, ka Tehniskās specifikācijas failā “Specifikāciju papildinājumi” 4.2.9. punktā (Paneļu žoga izbūve) pozīcija “Divviru vārtu uzstādīšana 1,5 m x 6,0 m – kompl.” ir iekļauta kļūdaini. Atbilstoši būvprojektam divviru vārtu uzstādīšana nav paredzēta, līdz ar to minētie darbi nav jāiekļauj nevienā no darbu izpildes kārtām.
Iepirkuma nolikuma Tehniskās specifikācijas failā “Specifikāciju papildinājumi” tiks veikti grozījumi, svītrojot 4.2.9. punktā minēto pozīciju.
Vienlaikus Pasūtītājs vērš uzmanību uz Iepirkuma nolikuma Tehniskās specifikācijas failā “Specifikāciju papildinājumi” 4.2.9. punktā veiktajiem grozījumiem  par sacensību drošības žogu. Paredzētajam sacensību drošības žogam jābūt FIA (Starptautiskās Automobiļu federācijas) homologētai žogu sistēmai, kas atbilst FIA standartam 3502-2018 (Debris Fences). Žoga standarta augstums ir 3,53 m, savukārt pārējie žoga sistēmas tehniskie parametri var atšķirties atbilstoši konkrētā ražotāja homologētās sistēmas risinājumam, ja tiek nodrošināta tās atbilstība minētajam FIA standartam un attiecīgā homologācija.

	2.
	Specifikācijas papildinājumos p. 4.2.9 (Paneļu žoga izbūve) materiālu daļā minēts, ka Žoga režģis, balsti un vārti – cinkots metāls saskaņā ar EN ISO 1461 žogs un vārti krāsotu RAL 6005 tonī. Vai šīs prasības attiecas uz visiem izbūvējamajiem žogu veidiem un vārtiem (karsti cinkotas un krāsotas metāla konstrukcijas)? Ievērot Autoceļu būvdarbu specifikācijas ABS 2026 sadaļu 7.8 “Drošības žoga uzstādīšana vai atjaunošana”, Drošības žoga režģis un balsti – cinkots metāls pārklāts ar zaļu poliestera slāni, kas varētu būt arī galvanizētas un krāsotas metāla konstrukcijas? Lūdzu precizēt, kāds metāla konstrukciju apstrādes veids nepieciešams (galvanizētas un krāsotas vai karsti cinkotas un krāsotas)?
	Komisija informē, ka Tehniskās specifikācijas faila “Specifikācijas papildinājumi” 4.2.9. punktā ietvertā informācija par žoga un vārtu krāsojumu RAL 6005 tonī ir norādīta neprecīzi. Atbilstoši būvprojektam un darbu apjomu sarakstam paredzēts uzstādīt cinkotu žogu un vārtus bez papildu krāsojuma. Konkrēta cinkošanas tehnoloģija – karstā vai aukstā cinkošana – būvprojektā nav noteikta, līdz ar to pieļaujams jebkurš risinājums, kas nodrošina cinkotu metāla konstrukciju atbilstību būvprojekta un normatīvo aktu prasībām.
Iepirkuma nolikuma Tehniskajās specifikācijas faila “Specifikācijas papildinājumi” 4.2.9.punktā tiks veikti precizējumi. 

	3.
	Saskaņā ar Autoceļu būvdarbu specifikācijas ABS 2026 sadaļu 7.8 “Drošības žoga uzstādīšana vai atjaunošana” punktā 7.8.4 drošības žoga paneļa viena posma garums L = 2,00 m. Vai var paredzēt 2D paneļu žoga viena posma garumu 2,5 m žoga stabu asīs, jo 2,5m ir standarta paneļa platums?
	Iepirkuma nolikuma Tehniskajās specifikācijas faila “Specifikācijas papildinājumi” 4.2.9.punktā tiks veikti precizējumi.

	4.
	Projekta darbu daudzumu sarakstā dotas sekojošas ar žogu izbūvi saistītas pozīcijas:
	Nr.p.k.
	Būvdarbu nosaukums
	Mērvienība
	Daudzums

	
	
	
	

	 
	Darbi trases 1.kārtas labajā pusē Pk 1+56 - Pk 2+09 (pret ievalku)
	 
	 

	41
	Cinkota 2D paneļu žoga izbūve h=2.0m
	m
	32.50

	 
	Darbi trases 4.kārtas kreisajā pusē Pk 0+24 - Pk 1+30
	 
	 

	
	
	
	

	6
	Sacensību drošības žoga 3,53m gruntī uzstādīšana ar pamatiem un stiprinājumiem 102
	m
	102.00

	7
	Sacensību drošības žoga 3,53m gruntī uzstādīšana ar pamatiem un stiprinājumiem, sekcija ar tiesneša posteņa atvērumu 
	m
	6.00

	14
	Cinkota 2D paneļu žoga izbūve h=2.0m
	m
	6.60

	15
	Gājēju vārtiņu izbūve, 1.0m platumā, 2.0m augstumā
	gab.
	1.00

	 
	Darbi trases 4.kārtas labajā pusē Pk 0+42 - Pk 1+66; Pk 1+99 - Pk 2+70
	 
	 

	32
	Cinkota 2D paneļu žoga izbūve h=2.0m 
	m
	183.00


Savukārt projekta dokumentācijā nav atrodama detalizētāka specifikācija, ne sacensību žogam, ne 2D paneļu žogam. Lūdzam pasūtītāju projekta dokumentācijai pievienot detalizētu žogu specifikāciju, lai šīs pozīcijas būtu iespējams objektīvi izcenot.
	Komisija informē, ka 2D paneļu žoga minimālās prasības norādītas ABS2026. Iepirkuma nolikuma Tehniskajās specifikācijas faila “Specifikācijas papildinājumi” 4.2.9.punktā tiks veikti precizējumi. 


	5. 
	Darbu apjomu saraksta 4. kārtā ir paredzētas šādas pozīcijas:
· Nr. 6 “Sacensību drošības žoga 3,53 m gruntī uzstādīšana ar pamatiem un stiprinājumiem” — 102 m; 
· Nr. 7 “Sacensību drošības žoga 3,53 m gruntī uzstādīšana ar pamatiem un stiprinājumiem, sekcija ar tiesneša posteņa atvērumu” — 6 m. 
Iepirkuma dokumentācijā 4. kārta ir norādīta kā sacīkšu trases drošības aprīkojuma pārbūve, taču dokumentācijā nav atrodama minētā sacensību drošības žoga 3,53 m tehniskā specifikācija, vai detalizēts rasējums. 
Lūdzam Pasūtītāju publicēt vai precizēt minētā drošības žoga tehnisko specifikāciju.
Minētā informācija ir nepieciešama, lai pretendenti varētu korekti izvēlēties atbilstošu žoga sistēmu, materiālu un montāžas izmaksas, kā arī sagatavot savstarpēji salīdzināmus finanšu piedāvājumus.
	Skatīt atbildi uz 4.jautājumu. 

	6. 
	Jautājums par norobežojošo betona bloku tehnisko specifikāciju un pasūtītāja noliktavas atrašanās vietu.
Darbu apjomu sarakstā ir paredzētas šādas pozīcijas:
· 1. kārta, pozīcija Nr. 60 – “Norobežojošo betona bloku uzstādīšana paredzot tos savā starpā metināt, transportējot no pasūtītāja noliktavas” – 3,00 m; 
· 4. kārta, pozīcija Nr. 8 – “Norobežojošo betona bloku uzstādīšana paredzot tos savā starpā metināt, transportējot no pasūtītāja noliktavas” – 98,00 m; 
· 4. kārta, pozīcija Nr. 30 – “Norobežojošo betona bloku uzstādīšana paredzot tos savā starpā metināt, transportējot no pasūtītāja noliktavas” – 3,00 m. 
Iepazīstoties ar iepirkuma dokumentāciju, konstatēts, ka skaidrojošajā aprakstā ir norādīts, ka uzstādāmi 2,0 m gari betona barjeru bloki, kas piegādājami no pasūtītāja noliktavas. Tomēr iepirkuma dokumentācijā nav atrodama pilna šo betona bloku/barjeru tehniskā specifikācija.
Lūdzam Pasūtītāju precizēt:
1. vai rasējumu lapās attēlotā betona barjera ir tieši darbu apjomu saraksta pozīcijās Nr. 60, Nr. 8 un Nr. 30 paredzētie norobežojošie betona bloki; 
1. kādi ir bloku izmēri — garums, platums, augstums un aptuvenā masa; 
1. vai bloki ir aprīkoti ar metināšanai paredzētām iestrādātām metāla detaļām; 
1. kāds ir paredzētais bloku savstarpējās metināšanas mezgls; 
1. kur atrodas Pasūtītāja noliktava, no kuras bloki jātransportē uz objektu; 
1. vai bloku iekraušanu noliktavā nodrošina Pasūtītājs vai Būvuzņēmējs; 
1. kā jāizceno 3,00 m posmi, ņemot vērā, ka skaidrojošajā aprakstā norādīts 2,0 m garš betona barjeru bloks. 
Minētā informācija ir nepieciešama, lai pretendenti varētu korekti aprēķināt transportēšanas, iekraušanas/nokraušanas, montāžas, metināšanas un nepieciešamās tehnikas izmaksas, kā arī sagatavot savstarpēji salīdzināmus finanšu piedāvājumus.
	Komisija informē, ka rasējumu lapās attēlotās betona barjeras atbilst būvdarbu apjomu sarakstā paredzētajiem norobežojošajiem betona blokiem.
Pasūtītāja rīcībā esošie betona bloki ir ražoti 20. gs. 80. gados kā tipveida dzelzsbetona izstrādājums ar savienošanai sagatavotām tipveida detaļām. Iepriekš tie ir izmantoti citās trases virāžās. Tie atrodas BKSB teritorijā dažādās vietās, attālums līdz paredzētajai uzstādīšanas vietai 200-500m. Bloku garums – 2m, aptuvenais svars – līdz 1000kg. Bloki ir aprīkoti ar ieliekamām tērauda detaļām to savienošanai, savienošanai ir jāizmanto Tehniskās specifikācijas faila “Tehniskās specifikāciju papildinājumi”   4.2.10.punktā noteiktā tērauda plāksne 250x100x5mm. Bloku iekraušanu un pārvietošanu BKSB teritorijā nodrošina Būvuzņēmējs.
Pasūtītājs precizē būvdarbu apjomu sarakstu – 1. kārtas pozīcijā Nr. 60 un 4. kārtas pozīcijā Nr. 30 norādītais apjoms 3,00 m tiek aizstāts ar 4,00 m. Vienlaikus ar šo skaidrojumu Pasūtītājs publicē precizēto būvdarbu apjomu sarakstu.
Būvdarbu apjomu sarakstā (Nolikuma 2.pielikums “Finanšu piedāvājuma forma”) tiks veikti grozījumi -  paredzētie 3m garie posmi ir koriģēti uz 4m gariem posmiem (grozījumi tāmē 1. kārta, pozīcija Nr.60; 4. kārta pozīcija Nr.30).

